OpenLLM-France/wikimedia huggingface dataset:
# Denuelha de Chantela

Deneuille-lès-Chantelle és un municipi francès, situat al departament de l'Alier i a la regió d'Alvèrnia-Roine-Alps. L'any 2007 tenia 103 habitants.

## Demografia
### Població

El 2007 la població de fet de Deneuille-lès-Chantelle era de 103 persones. Hi havia 47 famílies de les quals 13 eren unipersonals (13 dones vivint soles i 13 dones vivint soles), 21 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 79 habitatges, 51 eren l'habitatge principal de la família, 23 eren segones residències i 5 estaven desocupats. 75 eren cases i 1 era un apartament. Dels 51 habitatges principals, 36 estaven ocupats pels seus propietaris, 13 estaven llogats i ocupats pels llogaters i 2 estaven cedits a títol gratuït; 5 tenien dues cambres, 17 en tenien tres, 11 en tenien quatre i 18 en tenien cinc o més. 38 habitatges disposaven pel capbaix d'una plaça de pàrquing. A 19 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Deneuille-lès-Chantelle el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 4 | 75 a 79 | 12 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 4 |
| 4 | 45 a 49 | 0 |
| 4 | 40 a 44 | 0 |
| 0 | 35 a 39 | 8 |
| 12 | 30 a 34 | 8 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 4 | 0 a 4 | 8 |

## Economia

El 2007 la població en edat de treballar era de 62 persones, 47 eren actives i 15 eren inactives. De les 47 persones actives 40 estaven ocupades (21 homes i 19 dones) i 7 estaven aturades (2 homes i 5 dones). De les 15 persones inactives 3 estaven jubilades, 1 estava estudiant i 11 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de comerç i reparació d'automòbils, 1 d'una empresa de transport, 1 d'una empresa immobiliària i 1 d'una empresa classificada com a «altres activitats de serveis».
L'any 2000 a Deneuille-lès-Chantelle hi havia 16 explotacions agrícoles que ocupaven un total de 240 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Deneuille-lès-Chantelle a l'INSEE.
* Évolution et structure de la population Fitxa amb el detall de dades de Deneuille-lès-Chantelle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Llengua de serp

La llengua de serp (Ophioglossum vulgatum) és una espècie de falguera de la família Ophioglossaceae, també coneguda com a llança de Crist o llagues de Crist.
Es tracta d'una planta medicinal amb interès com vulnerària i astringent. Al País Valencià es considera en perill d'extinció.

## Descripció

Es tracta d'una planta rizomatosa, amb un rizoma fibrós i curt, del qual emergeix una sola fulla, rarament dues, amb dos segments. El segment estèril és oval-lanceolat, amb nervació reticulada; el fèrtil, oposat a l'estèril, posseeix esporangis disposats en forma d'espiga, oposats entre si. Els esporangis posseeixen dos valves que faciliten la seva obertura.

## Distribució i hàbitat

Creix en gairebé tot l'Hemisferi Nord: nord d'Amèrica, nord d'Àsia, Europa i nord d'Àfrica; també a Àfrica del Sud. En la península Ibèrica es troba en els Pirineus, Monts Universals, serra de Gredos i fins i tot en les muntanyes bètiques.
L'espècie és pròpia de terrenys enaiguats: prats, herbassars, sempre sobre sòls hidromorfs.

## Referències

* ↑ «Llengua de serp». Gran Enciclopèdia Catalana. Barcelona: Grup Enciclopèdia Catalana.
* ↑ «Cercaterm | TERMCAT - Ophioglossum vulgatum». [Consulta: 5 agost 2022].
* ↑ Herrero-Borgoñon, J. J.; Ibar, J.; Iranzo, J.; Salvo, A.E «Estado de conservación de la pteridoflora valenciana» (pdf) (en castellà). Stvdia Botánica, volum 13, 1994, pàg. 217.
# El Marbouh

El Marbouh (en àrab المربوح, al-Marbūḥ; en amazic ⵍⵎⵔⴱⵓⵃ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 8.774 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Castell de Paüls

Les restes del castell de Paüls són al capdamunt del turó per on s'esglaona el poble de Paüls.

## Història

El primer esment del castell és de 1168, any en què el rei Alfons el Cast, el senescal Guillem Ramon de Montcada, Ramon de Montcada i Pere de Subirats donaren als cavallers Guerau de Riu, Pere de Sanmartí i Ramon de Queralt i als seus descendents, el castell de Paüls i el seu terme, amb les dues terceres parts de les rendes senyorials. Aquests cavallers el tindrien al fur d'Aragó. El 1206, Pere el Catòlic donà el castell i terme de Paüls, juntament amb el castell de Carles, a un tal Drogo, al fur de Saragossa, donació que, no fou efectiva o fou molt efímera. El 1228, Joan Despuig vengué a la seva muller Marimonda el seu castell i la vila de Paüls pel preu de 1 400 morabatins. El senyoriu restà vinculat als Despuig almenys fins al segle xv. El 1239, Marimonda, segurament propietària única, feu donació del castell i la vila al seu fill Ramon Despuig. El 1293, Joan Despuig, senyor del lloc, atorgà una carta de poblament als habitants de Paüls en la qual els veïns es comprometien a fer servei de guaita del castell.

## Arquitectura

Situat damunt d'un planell allargat, envoltat per un espadat força notable, una plataforma defensada pel relleu. La part menys protegida pels cingles és situada a l'extrem sud-oest, on es construí l'església i un segon recinte, acabat amb una torre d'angle. Aquesta ampliació seria feta en un moment força tardà. El recinte original té una longitud d'uns 80 m, d'est a oest i una amplada màxima d'uns 24 m. Aquest espai estigué envoltat de muralla. Allà on és més visible, per haver estat refeta, és en la costa meridional on s'hi veuen panys de paret, amb un gruix de 80 cm. que s'adapten als relleus de la roca. Alguns són fets amb carreus molt grans, alguns segments amb carreus regulars però la major part dels trams són bastits amb un aparell força irregular, pedres poc treballades i amb molt morter de calç, semblant a un encofrat. Al sector de damunt de l'església, una muralla moderna (50 cm de gruix) enllaça amb la muralla vella. A un nivell més alt, seguint la línia de la muralla sud, hi ha, al llarg de 36 m. restes d'un mur molt més vell. S'hi troben alguns carreus rectangulars, no gaire grossos i posats en filades. Finalment, a tota la banda nord, ran de cingle, damunt la roca hi ha restes de paret molt malmeses. També algunes roques retallades i treballades.
Aquesta fortificació té l'origen probablement en un «hisn» o castell d'època andalusina. S'hi observa un gran recinte que pot fer de refugi si cal, situat al cim d'una mola defensada pel mateix relleu. És força semblant als «husūn» del Segrià, Baix Cinca o altres indrets del País Valencià.

## Referències

* 1 2 Bolòs i Masclans, Jordi; Curto i Homedes, Albert; Martínez i Tomàs, Joan. «Castell de Paüls». A: Tortosa i Les Terres de l'Ebre La Llitera i el Baix Cinca. Barcelona: Enciclopèdia Catalana, 1997, p. 105 (Catalunya romànica, XXVI). ISBN 84-412-2515-X.
# Sadovi (Tantsura-Kramarenko)

Sadovi - Садовый (rus) - és un khútor del krai de Krasnodar, a Rússia. És a la riba del riu Kirpili, a 10 km al sud de Timaixovsk i a 53 km al nord de Krasnodar. Pertany al municipi de Tantsura-Kramarenko.

## Història

A la part meridional de l'actual khútor Nikolai Semikobilin hi fundà l'starxinà, resident a Medvédovskaia, el 1870, un mas per conrear les seves terres. Prop d'allà es trobava el mas del coronel Zota Belogo, la vídua del qual va vendre les terres a emigrants de Podmoskóvie, que el 1898 fundaren el khútor de Màrina Rosxa. El sótnik Fedot Beli i el iessaül Kravtxenko varen vendre les seves terres al burgès de Novorossiïsk, Fessenko, qui va construir el khútor. El 1929 s'organitzà el kolkhoz Ptxelka, que el 1937 va ser reanomenat a Voroixílov. Aquestes tres poblacions s'uniren el 1937 en un sol khútor anomenat Voroixílov, que el 1958 va canviar el nom per l'actual Sadovi.
# Jacques Parizeau

Jacques Parizeau (Mont-real, 9 d'agost de 1930 - 1 de juny de 2015) fou un economista i polític quebequès. Va ser primer ministre del Quebec del 1994 al 1996 i el principal impulsor al capdavant del govern del segon referèndum d'independència del Quebec, el 1995.

## Referències

* ↑ «S'ha mort Jacques Parizeau, impulsor del referèndum del Quebec del 1995». Vilaweb. [Consulta: 2 juny 2015].
* ↑ «Jacques Parizeau». Gran Enciclopèdia Catalana. Barcelona: Grup Enciclopèdia Catalana.
# Dark Tranquillity

Dark Tranquillity és un grup de death metal melòdic provinent de la ciutat de Göteborg, Suècia, considerat un dels pioners d'aquest gènere del metall, juntament amb At the Gates i In Flames.

## Història

Dark Tranquillity es formà l'any 1989 sota el nom de Septic Broiler com un grup de thrash metal. En 1990, la banda gravà la seua primera demo, Enfeebled Earth, just abans d'optar pels dos grans canvis significatius: el nom de la banda, que passaria a anomenar-se Dark Tranquillity (Fosca Tranquil·litat), i l'estil de música, més inclinats a experimentar amb el nou gènere que s'estava duent a terme aleshores en la seua ciutat natal. Editaren dues demos més, Trail of Life Decayed (1991) i A Moonclad Reflection (1992), remasteritzats dos anys més tard. En 1993, el vocalista original, Anders Fridén, deixà la banda i posteriorment formà part de l'equip d'In Flames. Mikael Stanne, guitarra rítmica i corista del grup, esdevingué el nou vocalista com a frontman de la banda i Fredrik Johansson s'incorporà en el lloc vacant.
Passats sis anys, Fredrik Johansson hagué de deixar la banda i fou substituït per Martin Henriksson, que fins aleshores havia estat el baixista. Michael Nicklasson i Martin Brändström s'afegiren com a nous components, baixista i teclista respectivament. Poc després signaren un contracte amb la important discogràfica Century Media Records. La banda havia mantingut una línia musical estable amb guitarres ràpides però melòdiques en contraposició a una veu gutural molt abstracta. Amb el temps han anat incorporant elements propis del metall progressiu.
Des de 1995 fins al 2002, Fredrik Nordström, reconegut com el principal productor de death metal melòdic, ha estat l'encarregat de produir els àlbums de la banda. Els darrers àlbums han estat autoproduïts llevat de Fiction (2007), co-produït pel també important Tue Madsen. Giraren acompanyats pels també suecs The Haunted i Scar Symmetry per Nord-amèrica, mentre que la gira europea fou amb Arch Enemy.

## Discografia
### Àlbums d'estudi

| Títol | Data de publicació | Notes | Discogràfica |
| Skydancer | 30 d'Agost de 1993 | Anders Fridén com a vocalista. | Spinefarm Records Century Media |
| The Gallery | 27 de Novembre de 1995 | Primer disc amb Mikael Stanne com a vocalista. Primer disc produït per Fredrik Nordström. | Osmose Productions Century Media |
| The Mind's I | 21 d'Abril de 1997 | | Osmose Century Media |
| Projector | 25 de Novembre de 1999 | Disc experimental caracteritzat per la introducció d'elements propis del gòtic i el progressiu. | Century Media |
| Haven | 25 de Juliol de 2000 | | Century Media |
| Damage Done | 20 d'Agost de 2002 | Darrer disc produït per Fredrik Nordström. Retorn al so original. | Century Media |
| Character | 24 de Gener de 2005 | Disc auto-produït. | Century Media |
| Fiction | 17 d'Abril de 2007 | Co-produït amb Tue Madsen. Veus més netes. | Century Media |

## Enllaços externs

* Dark Tranquillity - Lloc web oficial
* Dark Tranquillity a MySpace
* Dark Tranquillity en Century Media Records
* Dark Tranquillity
* Entrevista amb Mikael Stanne Arxivat 2009-03-24 a Wayback Machine.
# Jacques Peirotes

Jacques Peirotes (Estrasburg, 11 de setembre del 1869 - Lichtenberg, 4 de setembre del 1935), fou un polític alsacià. Fill d'un ferroviari de Graffenstaden (net d'un duaner occità), treballà de tipògraf fins que es dedicà al sindicalisme i després a la política. Des del 1900 fou redactor de Freie Presse, òrgan del SPD a Estrasburg, i del que el 1920 en fou director polític. El mateix any fou elegit regidor d'Estrasburg i conseller del districte de Strasbourg-Ville el 1902, així com diputat al Landstag d'Alsàcia-Lorena el 1911 i diputat per Colmar al Reichstag.
Quan esclatà la Primera Guerra Mundial fou deportat a Hannover i proscrit a Alsàcia. Va escriure el manifest Neutral oder Französisch, i en acabar la guerra la seva habilitat negociadora serví per a neutralitzar els comitès d'obrers. El 10 de novembre de 1918 fou nomenat cap del consistori d'Estrasburg i proclamà l'annexió a França, reclamant l'enviament de tropes per a sufocar aixecaments anarquistes i comunistes.
El 1919 fou elegit alcalde d'Estrasburg, càrrec en el qual fou reelegit el 1925, i va elaborar una política de construcció d'habitatges socials. El 1929 fou derrotat per una coalició de comunistes i autonomistes dirigits per Charles Hueber.

## Referències

* ↑ Genealogia
# Henryk Samsonowicz

Henryk Samsonowicz (Varsòvia, 23 de gener de 1930 - Varsòvia, 28 de maig de 2021) va ser un historiador polonès especialitzat en la Polònia medieval, escriptor prolífic i professor de la Universitat de Varsòvia. El 1989-1990 va ser ministre d'Educació al govern del primer ministre Tadeusz Mazowiecki.

## Biografia

Samsonowicz es va graduar el 1950 a la Universitat de Varsòvia i el 1954 es va doctorar i el 1960 va ser habilitat. El 1971 Samsonowicz va ser nomenat professor. Des del 1967, va ser vicedegà del Departament d’Estudis Humanístics de la Universitat de Varsòvia i, entre el 1970 i el 1973, va ser degà del Departament. A més, entre el 1975 i el 1980, Samsonowicz va ser el director de l’Institut d’Història.
El 1980 es va convertir en membre de Solidaritat i l'1 d’octubre de 1980 va ser nomenat rector de la Universitat de Varsòvia. Destituït d’aquest càrrec el 8 d’abril de 1982, Samsonowicz va participar a finals dels anys vuitanta en converses sobre la Taula Rodona. Després de les eleccions del 4 de juny de 1989, es va convertir en ministre d'Educació i, el 1990, per decisió seva, l'ensenyament d'estudis religiosos va tornar a les escoles poloneses. Samsonowicz va romandre ministre fins al gener del 1991.
Va donar classes a l'Acadèmia Humanística de Pułtusk, va ser membre de l'Acadèmia Polonesa d'Aprenentatge i de l’Acadèmia Polonesa de Ciències. També va obtenir títols honoris causa a la Universitat Nicolaus Copernicus de Toruń, la Universitat Maria Curie-Skłodowska i la Universitat de Wrocław. Fou portador de l'escut de Samsó, el 1984 li van concedir la Légion d'honneur. Des del 2008, és ciutadà honorari de Pultusk i Ostrowiec Świętokrzyski.
Va morir el 28 de maig de 2021.

## Obres

Samsonowicz va escriure al voltant de 800 articles científics, principalment sobre història de la Polònia medieval, inclosos 16 llibres i llibres de text universitaris. Les obres seleccionades inclouen:
* Henryk Samsonowicz, Historia Polski do roku 1795 (Història de Polònia fins al 1795), Cracòvia 2000,
* Henryk Samsonowicz, Późne średniowiecze miast nadbałtyckich. Studia z dziejów Hanzy nad Bałtykiem w XIV-XV w. (Baixa Edat Mitjana de les ciutats bàltiques. Estudis d’història de la Lliga Hanseàtica als segles XIV i XV), Varsòvia 1968
* Henryk Samsonowicz, Miejsce Polski w Europie (la ubicació de Polònia a Europa), Varsòvia 1995
* Henryk Samsonowicz, Ziemie polskie w X wieku i ich znaczenie w kształtowaniu się nowej mapy Europy (Terres poloneses al segle X i la seva importància en la configuració del nou mapa d'Europa), Cracòvia 2000
* Henryk Samsonowicz, Tysiącletnie dzieje (Mil anys d’història, juntament amb Janusz Tazbir), Wrocław 1997
* Henryk Samsonowicz, Idea uniwersytetu u schyłku tysiąclecia (La idea d’una universitat a l’alba del mil·lenni, coautor), Varsòvia 1998.

## Referències

* ↑ Henryk Samsonowicz, biography at the webpage of Department of History of Warsaw University. Arxivat 2012-02-22 a Wayback Machine. Instytut Historyczny UW, 15 juny 2009.
* ↑ «Nie żyje prof. Henryk Samsonowicz, wybitny polski historyk i mediewista» (en polonès). www.rp.pl, 28-05-2021 [Consulta: 28 maig 2021].
# ICP

«ICP» té aquests significats:
* Institut Català de Paleontologia Miquel Crusafont
* Intervenció coronària percutània
# Dipsocoromorfs

Els dipsocoromorfs (Dipsocoromorpha) són un infraordre d'hemípters del subordre dels heteròpters que conté aproximadament 300 espècies. Els insectes d'aquest grup viuen a terra i a la fullaraca, encara que també es poden trobar als manglars, zones de vegetació baixa i zones intersticials de rierols.
Els dipsocoromorfs contenen alguns dels heteròpters més petits, mesurant habitualment entre 0,5 i 4,0 mm de llarg. Sovint es caracteritzen per tenir antenes llargues, com un fuet, i el cos aplanat i ample. Molts d'aquests insectes també tenen pèls llargs a les antenes. Dipsocoromorpha són més abundant als tròpics.
El registre fòssil dels dipsocoromorfs es remunta al període Cretaci inferior, per bé que però que s'han conservat bé relativament pocs fòssils, cosa que fa difícil precisar el seu lloc a l'arbre filogenètic dels heteròpters.

## Taxonomia

L'infraordre Dipsocoromorpha inclou cinc famílies:
* Família Ceratocombidae Fieber, 1860
* Família Cuneocoridae Handlirsch, 1920 †
* Família Dipsocoridae Dohrn, 1859
* Família Hypsipterygidae Drake, 1961
* Família Schizopteridae Reuter, 1891

## Referències

* ↑ «BioLib». [Consulta: 29 desembre 2021].
# Leopoldamys siporanus

Leopoldamys siporanus és una espècie de mamífer rosegador de la família dels múrids. És endèmica de l'arxipèlag de Mentawai (Indonèsia). Es tracta d'un animal arborícola. El seu hàbitat natural són les selves tropicals de plana. Està amenaçada per la desforestació. El seu nom específic, siporanus, significa 'de Sipura' en llatí.

## Referències

* ↑ Clayton, E.; Kennerley, R. Leopoldamys siporanus. UICN 2016. Llista Vermella d'espècies amenaçades de la UICN, edició 2016, consultada el 16 març 2018.
* ↑ Entrada «Leopoldamys» d'Animalia (en anglès).
# Dècada del 130 aC
## Esdeveniments

* 133 aC - Destrucció de Numància per part de Publi Corneli Escipió Emilià

## Personatges destacats

* Menandre I, rei indogrec (150 aC-135 aC)
* Antíoc VII Sidetes, rei selèucida (138 aC-129 aC)
* Demetri II Nicàtor, rei selèucida (145 aC-138 aC/129 aC-126 aC)
* Àtal II, rei de Pèrgam (159 aC-138 aC)
* Gai Papiri Carbó (164 aC-119 aC), magistrat romà
* Publi Corneli Escipió Emilià (185 aC-129 aC), militar i magistrat magistrat romà
# Casalvieri

Casalvieri és un comune (municipi) de la província de Frosinone, a la regió italiana del Laci, situat a uns 110 km al sud-est de Roma i a uns 30 km a l'est de Frosinone.
Casalvieri limita amb els següents municipis: Alvito, Arpino, Atina, Casalattico, Fontechiari i Vicalvi.
A 1 de gener de 2019 tenia 2.635 habitants.

## Referències

* ↑ ISTAT - Resident population on 1st January

## Enllaços externs

* web oficial (italià)
# Jardí dos Capuchos

El Jardí dos Capuchos és un jardí públic al poble de Capuchos, freguesia de Caparica, del municipi d'Almada, a la regió de Lisboa, aldistricte de Setúbal, a Portugal. Es troba dins el Paisatge Protegit del Penya-segat Fòssil de la Costa de Caparica.
El jardí envolta l'antic Convent dos Capuchos de Caparica, manat construir el 1558 per Lourenço Pires de Távora. Actualment és un important espai verd de lleure i cultura del municipi, del qual és possible admirar la costa atlàntica.

## Referències

* 1 2 «Homepage | CM Almada» (en anglès). [Consulta: 12 octubre 2021].
# Harana

«Harana» té aquests significats:
* Harana (Anatòlia), territori al nord de Síria dels segles XVI i XV aC
* Harana (Àlaba), municipi d'Àlaba (País Basc)
* Harana (basc) o Aran (occità), riu de la conca de l'Ador (Aquitània)
# Diumenge de Sang

Diumenge de sang (alemany Bozner Blutsonntag, italià Domenica di sangue) és el nom que rep un enfrontament entre sudtirolesos i squadristi feixistes a Bozen per la fira de primavera de 1921. El 24 d'abril de 1921, durant una desfilada de centenars de persones a Bozen celebrant la fira de primavera, una esquadra feixista dirigida per Achille Starace els va assaltar amb armes de foc i granades de mà. 45 persones foren ferides greus. Franz Innerhofer, un mestre de Marling, va morir de les ferides, mentre intentava protegir un dels seus alumnes. L'exèrcit va intervenir tard i es va limitar a escortar els feixistes a l'estació de tren. Tanmateix, tant Luigi Credaro, comissari general civil de la Venècia Tridentina, com Giovanni Giolitti, cap del consell de ministres, foren incapaços d'identificar els responsables.

## Vegeu també

* Nacionalisme sudtirolès

## Bibliografia

* (alemany) S. Lechner, Die Eroberung der Fremdstämmigen, Wagner, Innsbruck, 2005 (ISBN 3703003987)
* C. Romeo, Alto Adige - Südtirol XX Secolo. Cent'anni e più in parole e immagini, Edition Raetia, Bolzano, 2003 (ISBN 8872831970)
* (alemany) R. Steininger, Südtirol im 20. Jahrhundert. Vom Leben und Überleben einer Minderheit, Studien Verlag, Innsbruck-Vienna-Monaco-Bolzano, 1997, pp. 52 e ss. (ISBN 3706512335)

## Enllaços externs

* En record de Franz Innerhofer
* Feixisme i Tirol del Sud Arxivat 2008-12-31 a Wayback Machine.
# Leopoldamys sabanus

Leopoldamys sabanus és una espècie de mamífer rosegador de la família dels múrids. Viu a altituds d'entre 300 i 3.100 msnm a Bangladesh, Cambodja, l'Índia, Laos, Malàisia, Tailàndia i el Vietnam. El seu hàbitat natural són els boscos de plana. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, sabanus, significa 'de Sabah' en llatí.

## Referències

* ↑ Aplin, K.; Rueda, L.; Molur, S. Leopoldamys sabanus. UICN 2016. Llista Vermella d'espècies amenaçades de la UICN, edició 2016, consultada el 16 març 2018.
* ↑ Entrada «Leopoldamys» d'Animalia (en anglès).
# Casamaccioli

Casamaccioli (en cors Casamacciuli) és un municipi francès, situat a la regió de Còrsega, al departament d'Alta Còrsega. L'any 1999 tenia 340 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 266 | 285 | 172 | 140 | 91 | 100 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Françoise Sabiani | | |
| 2008- | Pierre-Marie Geronimi | | |

## Personatges il·lustres

* Simon Sabiani
# SPAL

SPAL té els següents significats:
* Società Polisportiva Ars et Labor 1907, SPAL 2013, equip italià de futbol de la ciutat de Ferrara.
* Servei de Patrimoni Arquitectònic Local, servei de la diputació de Barcelona per donar suport als ajuntaments en la salvaguarda i posada en valor del seu patrimoni arquitectònic.
# Jasenová

Jasenová és un municipi del districte de Dolny Kubín a la regió de Žilina, Eslovàquia.

## Persones il·lustres

* Martin Kukučín
# Harana (Àlaba)

Harana (castellà Valle de Arana) és un municipi d'Àlaba, de la Quadrilla de Mendialdea. Limita al nord amb Iturrieta (Agurain), al sud amb Kanpezu i Lana (Navarra), a l'est amb Arraia-Maeztu i a l'oest amb Larraona (Navarra). Està format pels pobles de:
* Done Bikendi Harana
* Alda
* Uribarri Harana
* Kontrasta
El terme Vall d'Arana és un tautotopònim i sembla tenir paral·lelisme amb la Vall d'Aran. El seu significat seria Vall del Vall, ja que (h)arana significa també la vall en basc.